Tšupc

Tšupc ( Straupitz) je wjes a gmejna při sewjernej kromje Błótow, ležaca w braniborskim wokrjesu Dubja-Błóta. Tšupc je zarjadniske sydło hamta Luboraz/Hornje Błóta a słuša k oficielnemu Serbskemu sydlenskemu rumej.

Znaty je Tšupc za nimorjadnje wulku wjesnu cyrkej, kotraž bu po planach Karla Friedricha Schinkela nowonatwarjena a w lěće 1832 poswjećena.

Ke gmejnje słušatej wobydlene městna Wótšow (Horst), Gat (Gatt) a Błotny Młyn (Buschmühle).

 Wobydlerstwo 
Hač do kónca 19. lětstotka słušeše Tšupc k delnjoserbskemu rěčnemu rumej. Po Mukowej statistice z lětow 1884/85 rěčachu tehdy hišće 150 wot cyłkownje 1277 Tšupčanow serbsce (12 %). Arnošt Černik zwěsći w lěće 1956 jenož hišće serbskorěčny podźěl wobydlerstwa wot 1 %.

 Kubłanje 
Na zakładnej šuli w Tšupcu so WITAJ-wučba poskićuje.

 Wosobiny 
 Albin Moller (1541–1618) – farar, astronom a wudawaćel prěnjeje serbskeje ćišćaneje knihi z Tšupca

 Žórła 

 Wotkazaj 

Kategorija:Sydlišćo w Delnjej Łužicy
Kategorija:Sydlišćo we wokrjesu Dubja-Błóta
Kategorija:Gmejna w Braniborskej
Kategorija:Sydlišćo w Błótach
Kategorija:Sydlišćo w serbskim sydlenskim rumje
Kategorija:Cyrkwinska wjes